section_heading: Svećeništvo
paragraph_text: Nakon toga se vratio u Hercegovinu, gdje ga biskup, 3. rujna 1971. imenuje za župnog upravitelja u Trebinju. Na toj službi ostaje do 1974. godine. Usporedno je predavao opću povijest i grčki jezik u Humanističkoj gimnaziji u Dubrovniku od 1972. do 1974. Nakon toga je predavao na Visokoj katoličkoj teološkoj školi u Sarajevu od 1974. do 1979. u Sarajevu je predavao ekumensku teologiju, istočno bogoslovlje, religioznu psihologiju, mariologiju, o sakramentima općenito i posebno te o stožernim krjepostima.